Mae'n debyg taw ar yr economi yr oedd Llafur yn gobeithio gweld yr ymgyrch yn canolbwyntio - ond economi Aston Martin a TVR oedd hwnnw i fod nid economi o dan gysgod ffwrneisi oer. Y peryg i'r blaid yw bod yr argyfwng dur yn gwneud i'r Prif Weinidog edrych naill ai'n ddi-rym neu'n ddi-glem. Ydy'r capten yn debyg o dderbyn clod am lansio'r cychod achub neu o gael ei feio am fod wrth y llyw pan darodd y llong y creigiau? Gallai llawer ddibynnu ar yr ateb i'r cwestiwn yna.